Ifs reisehjelp kan i mange tilfeller sørge for at betalingen går direkte gjennom klinikken slik at du ikke må legge ut selv. I enkelte land aksepterer ikke klinikken eller legen slike løsninger, og da må du legge ut selv og søke om refusjon når du kommer hjem.
Forsikringen dekker nødvendige og dokumenterte utgifter for transport til og fra lege eller sykehus.
Det er viktig at du tar vare på all relevant dokumentasjon som kvitteringer, legerapporter og så videre. Disse kan du legge ved i skademeldingen du sender inn til oss.